1.	Болнични

Промените са във връзка с измененията в КСО и Наредбата за ПОПДОО (ДВ бр.57 от 10.07.2018) в сила от 01.07.2018г.
Корекции, промяна на обстоятелства и заличаване на документи за всички периоди се правят по новия формат.

В Приложение № 9  в таблицата по т.9 са добавени следните колони:
а/  “Анкетен лист” - за случаите по чл. 46, ал.1 от КСО
Попълват се брой работни дни или брой работни часове ( в случаите на СИРВ или работа по график), за които няма да се изплаща обезщетение в периода на болничния за съответния месец.
б/ “ПГО“ (платен годишен отпуск) - за случаите по чл. 9, ал.3 от Наредбата за медицинската експертиза
Попълват се брой работни дни в периода на болничния за съответния месец, за които лицето ще ползва платен годишен отпуск.
В раздела Промени в обстоятелствата в т. 3 отново за случаите по чл. 9, ал.3 от Наредбата за медицинската експертиза е добавен бутон “Въвеждане на периода“, с който програмата автоматично ще зареди периода на болничния в таблица и аналогично да попълните полето брой работни дни. 

В Приложение № 10  искаме да обърнем внимание, че е добавен бутон “Въвеждане на периода“ в раздела Основни данни и Удостоверени обстоятелства в т.12 за случаите по чл. 50, ал. 6 или чл. 53в, ал. 2 от КСО (15 календарни дни за бащата) с право на парично обезщетение. След задействане на бутона се появява таблица, в която програмата автоматично ще зареди периода на болничния и ако има изготвена вече Форма76 също така автоматично ще зареди броя работни дни или броя работни часове, за които да се изплати обезщетението. Ако няма изготвена Форма 76 за съответния месец от периода на отпуска вие трябва да попълните съответния брой работни дни или работни часове.

НОВО!!!

2.	Досие на работник
Меню Справки -> Справки за персонала
Тази справка е разширена и обогатена. В досието вече може да намерите и изпълните на едно място за избрано ЕГН следните справки:
-	Издадени документи – ТД, ДС, заповеди за отпуск за целия период от назначаването на лицето до момента.
-	Ползвани болнични;
-	Ползван неплатен отпуск;
-	Ползван платен отпуск;
-	Изплатени възнаграждения;
Последните 4 справки се изготвят по подразбиране за календарната година на работната дата. Ако желаете чрез бутона Календар може да изберете друг период за справката.

3.	Заповеди за отпуск по чл. 163, 164, 164а, 164б от КТ
Това са отпуски за раждане, отглеждане на дете до 2-годишна възраст и осиновяване на дете до 5-годишна възраст и съответно кодове в програмата за Форма76 Б5 и МД.
При издаване на такива заповеди програмата вече ще предлага в полето дни КАЛЕНДАРНИТЕ дни за периода на отпуска (“От дата“  - “До Дата“) и ще изисква да се въвеждат заповедите по този начин.